Програм 47. Салона архитектуре

У програму Салона разговара се са колегама и уваженим члановима жирија о изазовима и притисцима са којима се архитекте и архитектура срећу, као и о друштвеним околностима у којима су неопходне промена професионалног деловања и акција.

Драгоцено интернационално и практично искуство доноси Неда Констандиновић, архитекта канцеларије градског архитекте Барселоне, савременица зелене трансформације јавног простора Барселоне. Такође, професор Владимир Миленковић ће приказати последње радове студија *Нео архитекти*, Невена Пивић ће се осврнути на рад студија *Флуид* и наслеђе архитекте Ђорђа Геца, док ће Милена Катић, кроз специфичну тематизацију, презентовати рад студија *Забриски*.

За обезбеђење отпорности наших градова и њихове архитектуре поново се подсећамо Рикверта (Rykvert, 2000, *The Seduction of Place*) који каже да „ми, грађани, администрација, архитекте, планери, морамо учинити НЕШТО да јасно искажемо своје приоритете, јер смо једини које можемо кривити ако ствари крену нагоре уместо набоље“.

Распоред предавања:

др арх. Владимир Миленковић, 8.4.2025, уторак, у 18 часова

арх. Неда Костандиновић, 15.4.2025, уторак у 18 часова

арх. Милена Катић, 22.4.2025, уторак у 18 часова

арх. Невена Пивић, 24.4.2025, четвртак у 18 часова